Newsbook.com.mt hu nfurmat li fabbrika illegali fis-Siġġiewi li allegatament kienet qed tipproduċi l-ġir twaqqfet mill-operazzjonijiet tagħha. Il-Kunsill Lokali tas-Siġġiewi kkonferma li l-awtoritajiet ħadu l-azzjonijiet meħtieġa biex iwaqqfu l-operazzjoni illegali sakemm il-fabbrika tkun konformi mall-liġi. Il-Kunsill Lokali kien irċieva rapporti fuq fabbrika illegali li kienet qed tipproduċi l-ġir lura f'Ottubru. Is-Sindku, Domenic Grech qal lil Newsbook.com.mt li għamlu rapporti mal-awtoritajiet kompetenti biex jintervjenu u jissalvagwardjaw l-ambjent u s-saħħa tan-nies. Ix-xogħlijiet waqfu qabel ma waslu l-pulizija Xi residenti qalu lil din il-kamra tal-aħbarijiet li l-fabbrika kienet qed topera bil-lejl. Żiedu jgħidu kif f'numru ta' okkażjonijiet ċemplu l-għassa tal-Pulizija, iżda sakemm kienu jaslu sa fejn l-fabbrija, ix-xogħlijiet kienu jieqfu. Il-Membru Parlamentari Indipendenti Dr Godfrey Farrugia, waqt diskors fil-Parlament kien qal li l-għelieqi madwar Wied Xkora kienu miksija bi trab abjad peress li l-fabbrika kienet qed topera mingħajr il-miżuri ta' sigurtà neċessarji. Dan irriżulta fi tniġġiż fil-ħamrija u s-siġar fir-raba' fiż-żona, qal il-Membru Parlamentari Indipendenti. #td_uid_2_605f2faee1c4e .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/03/27121301/Dominic-Grech-siggiewi-illegal-factory-31-80x60.jpg) 0 0 no-repeat}#td_uid_2_605f2faee1c4e .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/03/27120948/Dominic-Grech-Siggiewi-illegal-factory-80x60.jpg) 0 0 no-repeat} 1 minn 2 Photo: Facebook / Dominic Grech It-trab perikoluż Il-ġir isir mill-karbonat tal-kalċju (calcium carbonate) u hu msaħħan f'aktar minn 1000 grad Celcius f'forn. Il-ġebla titkisser bis-sħana u ssir ossidu tal-kalċju (calcium oxide) jew ġir u karbonat tal-kalċju. "L-ossidju tal-kalċju jinħall fl-ilma jew fl-umdità tal-arja (Malta għandha indiċi għoli) biex jifforma alkali, li jissejjaħ idrossidu tal-kalċju (calcium hydroxide). Dan jinsab fi protokolli tas-saħħa u s-sigurtà bħala sustanza perikoluża," spejga Dr Farrugia. Qal kif it-trab tal-ossidu tal-karbonju (carbon oxide) hu irritant li jista' jagħmel ħsara fin-nifs, jikkawża inflammazzjoni u possibilment pnewmonja, edema pulmonari, u / jew bronkite. Il-forn fil-fabbrika illegali jinsab 100m l-bogħod mill-wied u fuq akwifer ta' taħt l-art. F'Diċembru msemmija fil-Parlament Meta kienu kkuntatjati l-Pulizija, ikkonfermaw li kien hemm rapporti u li dawn ingħataw lill-awtoritajiet kompetenti, l-Awtorità tal-Ippjanar u l-Awtorità tal-Ambjent u r-Riżorsi (ERA). Din il-kwistjoni kienet imsemmija fil-Parlament mill-Membru Parlamentari Indipendenti, Godfrey Farrugia lura fil-11 ta' Diċembru. Hu qal lil Newsbook.com.mt li l-fabbrika kienet qed topera bla permess u mingħajr standards ta' sigurtà għad-detriment tal-ambjent u s-saħħa tal-bniedem. Farrugia qal li wara numru ta' talbiet lill-ERA biex tieħu azzjoni, kien issa biss li l-awtorità ssospendiet l-operazzjoni ta' din il-fabbrija illegali. .td_uid_4_605f2faee4039_rand.td-a-rec-img{text-align:left}.td_uid_4_605f2faee4039_rand.td-a-rec-img img{margin:0 auto 0 0}